ओडिशा में कोरोना वायरस संक्रमण के 3,319 नए मामले, 43 और मरीजों की मौत
ओडिशा में कोरोना वायरस से कम से कम 3,319 और लोग संक्रमित से पाए गए हैं जिसके बाद कुल मामले बढ़कर 9,03,789 हो गए हैं। स्वास्थ्य विभाग के एक अधिकारी ने बताया कि महामारी से 43 और मरीजों की मौत हो गई।
भुवनेश्वर: ओडिशा में कोरोना वायरस से कम से कम 3,319 और लोग संक्रमित से पाए गए हैं जिसके बाद कुल मामले बढ़कर 9,03,789 हो गए हैं। स्वास्थ्य विभाग के एक अधिकारी ने बताया कि महामारी से 43 और मरीजों की मौत हो गई जिससे मृतकों की संख्या 3,930 पर पहुंच गई। ओडिशा में अभी कोविड-19 के 32,404 मरीज उपचाराधीन हैं और अब तक 8,67,402 लोग ठीक हो चुके हैं। राज्य में रविवार को 66,109 नमूनों की कोविड-19 जांच की गई। अब तक कुल 1.36 करोड़ से अधिक नमूनों की जांच की जा चुकी है।वहीं कोरोना वायरस के डेल्टा प्लस स्वरूप का एक मामला सामने आने के एक दिन बाद ओडिशा सरकार ने महामारी विशेषज्ञों के एक दल को देवगढ़ जिले में भेजा। आधिकारिक सूत्रों ने यह जानकारी दी।स्वास्थ्य सेवा निदेशक (डीएचएस) डॉ बिजय महापात्र ने कहा कि जिस रोगी में सार्स-सीओवी-2 के डेल्टा प्लस स्वरूप का पता चला है उसकी हालत स्थिर है और उसे सेहत संबंधी कोई जटिलता नहीं है। छह सप्ताह की अस्वस्थता के बाद विज्ञानियों का दल मरीज की सेहत संबंधी स्थिति का अध्ययन करेगा। उन्होंने कहा कि राज्य सरकार ने संक्रमित व्यक्ति के संपर्क में आए लोगों का पता लगाया है और उनके टीकाकरण के स्तर का भी सत्यापन किया जाएगा। डीएचएस ने कहा कि देवगढ़ में डेल्टा प्लस वायरस से संक्रमित मिले व्यक्ति ने 30 मार्च को टीके की पहली खुराक ली थी। वह अप्रैल में संक्रमित हुआ था।ये भी पढ़ें